
Riigihanke „Narva linna tänavate aastaringsed hooldustööd aastatel 2024-2027“ avatud
hankemenetluse korraldamiseks nõusoleku andmine.
1. Asjaolud ja menetluse käik
Riigihanke viitenumbriga 201391 „Narva linna tänavate aastaringsed hooldustööd aastatel 2019-2023“ hankemenetluse tulemusel on Narva Linnavalitsuse Linnamajandusameti ja OÜ N&V vahel 12.12.2018. a sõlmitud hankeleping linna tänavate hooldustööde teostamiseks kehtivusajaga kuni 31.12.2023.

Viimase kolme aasta jooksul on Narva linnas suurenenud parklate arv (20% olemasolevast mahust), millel on teatud hooldusjuhendid. Analüüsides eelnevaid hankeid ning tutvudes Tallinna ja Tartu kogemustega, on otsustatud korraldada 3 aasta ja 4 kuu pikkune hange, mis nii talvist kui ka suvist teehooldushooaega hõlmates parandab linnatänavate hooldamise kvaliteeti.
Kohaliku omavalitsusüksuse seadusest tulenevate kohustuste täitmiseks on vaja läbi viia hankemenetlus ja sõlmida uus hankeleping tänavate hooldustööde teostamiseks kehtivusega alates 01.01.2024. a kuni 30.04.2027. a. Hankeleping tänavate hooldustööde teostamiseks on otstarbekas sõlmida 3 aastaks ja 4 kuud, kuna selline periood on parim ajavahemik hooldustööde planeerimisel ja elluviimisel. 

Hankelepingu eeldatav maksumus (7 500 000 eurot käibemaksuta) ületab riigihangete siseriiklikku piirmäära ning hankijal on kohustus korraldada RHS-is sätestatud korras riigihankemenetlus. 
2. 
Õiguslikud alused

2.2.
RHS § 5 lg 1 kohaselt on riigihangete seaduses sätestatud korda kohustatud järgima avaliku sektori hankija ja võrgustikusektori hankija (edaspidi koos hankija). RHS § 5 lg 2 punkti 2 alusel on avaliku sektori hankija kohaliku omavalitsuse üksus, kohaliku omavalitsuse asutus või kohaliku omavalitsuse üksuste ühendus.  RHS § 48 lg 1 järgi on hankija kohustatud korraldama riigihanke avatud või piiratud hankemenetlusena, kui riigihangete seadusest ei tulene teisiti. RHS § 14 lg 2 punkti 2 kohaselt on riigihanke piirmäär käesoleva seaduse tähenduses asjade või teenuste hankelepingu korral 60 000 eurot. RHS § 51 kohaselt avatud hankemenetluses võib pakkumuse esitada iga ettevõtja, kelle osalemine riigihankes ei ole välistatud võimalike käesoleva seaduse § 7 lõike 3 alusel kehtestatud piirangute alusel.

2.3.
KOKS § 22 lg 1 punkti 8 kohaselt volikogu ainupädevusse kuulub muu hulgas järgmiste küsimuste otsustamine: muude tulevikus raha väljamaksmist nõudvate pikaajaliste kohustuste võtmine.
3.
Otsus
Anda Narva Linnavalitsusele nõusolek korraldada riigihanke „Narva linna tänavate aastaringsed hooldustööd aastatel 2024-2027“ avatud hankemenetlus. 
4.
Rakendussätted

4.1.
Narva Linnavolikogu Kantseleil teha käesolev otsus teatavaks Narva Linnavalitsusele.
4.2.
Käesolevat otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest. 

